《宿尊胜庵二首呈谦之 其一》
宋代·方翥

天寒古寺往来希，门掩柴炉昼共围。细雨无声潜自落，开帘时复见霏霏。

作者简介：宋兴化军莆田人，字次云。方元寀孙。六岁而孤，读书甚勤，过目即能贯通。高宗绍兴八年进士。调闽清县尉，赴任未逾年即归。尽读从兄方略万卷楼藏书，凡三十年。有司奏闻，得旨召对，除秘书省正字。